**ÅRSBERETNING**

**for Ekeberg Rideklubb 2014**

#  Styre og administrasjon

## Styret

Styret har hatt følgende sammensetning:

 Leder Hilde Hallre Le Tissier

 Nestleder Helen Norheim

 Kasserer Wenche Kvernes

 Sekretær Nancy Nyquist

 Styremedlem Merete Sandem

Styremedlem Merethe Holby

Styremedlem Heidi Englund

 Varamedlem Unni Norheim

 Varamedlem Wenche Johannsen

**Andre funksjoner:**

 Ansvarlig for hjemmesiden Iselin Kvaale/Hilde Hallre Le Tissier

 Anleggsansvarlig Peter Kvernes

## Revisorer

Sissel Nohr Haugan
Njål Hallre

## Valgkomitéen

 Styret

## Representanter til årsmøter/ting

 Oslo og Akershus Rytterkrets Wenche Kvernes

 Oslo Idrettskrets Wenche Kvernes
 Rytterting -

## Representanter til grenfagkonferansene

 Sprang: -

Dressur: -
 Kjøring: Wenche Johannesen og Merete Louise Sandem

Distanse: -

# Medlemmer

Klubben hadde pr. 31/12-14 i 355 medlemmer.

# Kontingent

I 2014 var kontingenten fastlagt til:

T.o.m 18 år: Kr 300

Over 18 år: Kr 350

Familiemedlemskap: Kr 450

# Arbeid i klubben

**Styremøter:**Det har vært avholdt 7 styremøter i 2014.

**Medlemsmøter:**

Årets julemøte ble avholdt i lokalene til EKT Rideskole og Husdyrpark. For første gang ble møtet arrangert i forbindelse med juleshowet til EKT. 2014 var et litt spesielt år da EKT feiret 60-års jubileum for rideskolen. Dessverre var det få oppmøtte til julemøtet, noe som er en trend vi har sett de siste årene.

**Kiosk:**

Det har vært kiosk på alle stevner og organiserte treninger.

**Kurs og utdanning:**

Klubben har i 2014 ikke arrangert Grønt Kort kurs, da Oslo og Akershus Idrettskrets har arrangert flere kurs hvor våre medlemmer har deltatt. ERK arrangerte sammen med EKT Rideskole og Husdyrpark rideknappen V i mars.

**Teknisk personell:**

Klubbens tekniske personell har praktisert som teknisk personell på både klubb- og distriktsstevner i sprang og dressur, samt L-stevne i kjøring.

**Anlegg/dugnader:**I forbindelse med Utsikten Open stevnet i mai ble det arrangert dugnad for å klargjøre anlegget. Underlaget fungerte fint etter det arbeidet som ble utført høsten 2013. Styret gjennomførte også dugnad på anlegget på høsten.

Som tidligere år har vi hatt vakthold på området i vårsesongen. Det har ikke vært noe hærverk på anlegget, men mer aktivitet i parken tilsier at anlegget bør følges opp jevnlig.

**Samarbeid med EKT Rideskole:**

Klubben har i 2014 arrangert Rideknappen V i samarbeid med EKT. Dette er et viktig tilbud til våre medlemmer, som også er nyttig for rideskoleelevene. Det fungerte fint å bruke EKTs anlegg og hester, samt ressurspersoner fra både EKT og klubben. Årets julemøte ble også arrangert på EKT, i sammenheng med deres jubileumsjuleshow.

I november arrangerte ERK uttaksstevne til FERD Rideskolecup på rideskolen hvor to ryttere ble kvalifisert til å ri kretskvalifiseringen på Stovner i januar 2015. Dette er et veldig positivt arrangement både for klubben og rideskolen. ERK og EKT kvalifiserte en rytter videre fra den regionale finalen til 2014 finalen i FERD Rideskolecup. Selve finalen ble arrangert på AEG. Synnøve Rebne var en flott representant for klubben og rideskolen og fikk med seg nyttig stevneerfaring.

#  Stevner

Det har i 2014 vært avholdt:

1 klubbstevne i dressur

1 D-stevne i dressur

1 distriktstevne i sprang – Utsikten Open

1 kvalifiseringsstevne i FERD-rideskolecup

1 Dressurkjørestevne

Ansvar for stevnene har vært fordelt på styrets medlemmer, samt andre frivillige.

# Sportslige resultater

## Klubbmesterskap

Årets klubbmesterskap ble avlyst grunnet for få påmeldte.

## Andre resultater 2014

**Kjøring:**

Ekeberg rideklubbs kusker har i 2014 representert klubben på en rekke stevner i inn- og utland med gode plasseringer. Merete Louise Sandem fikk bronse i NM kjøring samt vant lagkonkurransen (ikke NM-klasse) sammen med Wenche Johannesen. Ved VM for enbet hest i Iszak i Ungarn hadde vi to Ekebergkusker på laget, Wenche Johannesen og Linn Støkken Nielsen. Laget tok en historisk femteplass, samt at Wenche Johannesen tok andreplass i maraton.

**Sprang:**

Ekeberg rideklubbs sprangryttere har i 2014 vært representert på elitestevner og internasjonale stevner rundt i Europa og fått mange gode plasseringer:

Arctic Equestrian Games, Norge: Helén Norheim

Springtour, Norge: Jasmina Lie, Karoline Olsen, Benedicte Seland, Nielsen, Silje Julie Rørslett Johansson, Heidi Englund og Helén Norheim

Hickstead, England: Linn Kvernes

CSI\* Eindhoven, Nederland: Linn Kvernes

NM unghest: Heidi Englund

NM senior: Helén Norheim

Innendørs NM: Heidi Englund og Helén Norheim

**Distanse:**

Ekeberg rideklubb har gjort det svært godt på juniorsiden i distanse i 2014.

Juniorrytter Gina Holby og PL Sharif ox red sitt første FEI ritt CEI\* 8 mil i Sverige, Skåne 31 mai og var dermed kvalifisert til å ri Nordisk. De ble tatt ut til juniorlandslaget for Norge i Nordisk Baltisk mesterskap CEI\* i Froland 28. juni og red til norsk lag gull og 4. plass individuelt.



Gina representerte Ekebergs juniorer på rytterforbundets Sportsforum januar 2015 og mottok der 3 plass i Championat junior/unge ryttere for 2014.



Matilde Brandt og Merethe Holby deltok i clear round klasse på «Officersrittet». Merethe Holby og Sharifs beste plassering i 2014 var 1. plass på 6 mils ritt i Råde i september.

# Treninger

**Kjøring:**

Det har vært arrangert krets- og landslagstreninger i kjøring på anlegget på Utsikten.

Det ble arrangert kretstrening 31.mai i forkant av stevnet 1.juni med Wenche Johannesen og Lene Kragh som instruktører. Det har i tillegg vært avholdt treninger med Christer Pålsson hvor flere av kuskene i elitegruppa har vært med og trent. Kuskene setter stor pris på å få trent på bane i full størrelse (40x100 m), ettersom det ikke er mange steder de har mulighet til det.

# Sammendrag

Våre medlemmer deltar i alle grener innenfor vår idrett, innenlands og utenlands. Klubbens sportslige resultater er gode, særlig innen distanse, kjøring og sprang.

#

# Styret i Ekeberg Rideklubb

#

# Merete Louise Sandem Helen Norheim  Leder Nestleder

#  Hilde Hallre Le Tissier Merethe Holby Styremedlem Styremedlem

# Heidi Englund  Styremedlem

Wenche Kvernes Nancy Nyquist
 Kasserer Sekretær